Source: http://www.gazetasv.ro/csm-suceava-tinteste-podiumul-in-dns/
Timestamp: 2019-02-21 15:10:17+00:00

Document:
CSM Suceava țintește podiumul în DNS | GazetaSV.ro
CSM Bucovina Suceava si-a prezentat planurile pentru noul sezon al Diviziei Nationale de rugby, in cadrul unei conferinte de presa la care au luat parte antrenorul Marius Coltuneac, directorul-adjunct al clubului, Valerica Gherasim, finantatorul Alin Cretu si jucatorul Iulian Catea. Dupa un sezon precedent ratat din multe puncte de vedere si in care CSM Bucovina a incheiat pe ultimul loc al clasamentului, cu o singura victorie in 14 meciuri, conducerea echipei locale a schimbat strategia si a adus in pauza de vara nu mai putin de 11 jucatori. Gruparea suceveana nu vrea sa promoveze, dar nu a ascuns faptul ca va ataca un loc pe podiumul Diviziei Nationale la finalul sezonului. “Am profitat de faptul ca Politehnica Iasi s-a desfiintat si am adus de acolo cativa jucatori de valoare, jucatori cu mare experienta in SuperLiga. Se vede si la antrenamente, unde se lucreaza mult mai usor cu ei. Sezonul acesta ne propunem sa intram in play-off. Nu ne propunem insa sa iesim campioni, pentru ca nu putem face atat de repede pasul spre SuperLiga. Rezultate vom avea cu siguranta”, a anuntat Marius Coltuneac, care are de ales un prim “XV” dintr-un lot de 42 de jucatori.
Directorul-adjunct al clubului sucevean a precizat ca CSM Bucovina isi poate propune promovarea pe prima scena abia pentru trei ani. “E un proiect care se intinde pe o perioada de minim trei ani, prin care vrem sa revitalizam rugbyul sucevean. Nu prin participarea in competitii, ci prin rezultate. Echipa are o alta configuratie acum si cred ca putem obtine o medalie. Nu vrem sa ne ascundem dupa cires. Momentan nu putem sa evoluam mai sus de Divizia Nationala. Trebuie sa facem pasi mici”, a spus Valerica Gherasim, care a tinut sa multumeasca Primariei si Consiliului Local Suceava.
Alin Cretu, omul care a sustinut din punct de vedere financiar transferurile efectuate de CSM Bucovina in pauza de vara, este bucuros ca toata suflarea rugbista din Suceava trage acum la aceiasi caruta. “Ma bucur ca am reusit sa ne asezam la aceiasi masa, conducerea clubului, Asociatia <<Prietenii Rugbyului>> si toti cei care sustin acest sport. Acum suntem pe aceiasi lungime de unda si sustinem un proiect in care eu ma implic ca voluntar. In sezonul trecut, am avut foarte multi jucatori tineri, copii chiar, cu care nu am avut cele mai bune rezultate. Anul acesta, vorbim insa de alt lot, cu o experienta vasta in prima liga. Nu ar fi o surpriza sa luam o medalie, dar nu ne dorim sa promovam. Peste trei-patru ani, mi-as dori insa sa ramana in urma o echipa de mijlocul clasamentului in prima liga, o echipa in care sa creasca jucatorii din judetul Suceava”, a anuntat finantatorul echipei locale de rugby. Alin Cretu a vorbit si de rivalitatea sportiva care se va isca intre CSM Bucovina Suceava si RC Gura Humorului: “In primele doua reprize vom fi adversari, dar, cu siguranta, vom ramane prieteni in repriza a treia. Ma bucur ca s-a infiintat o echipa si la Gura Humorului. Competitia creeaza rezultate, dar era mai bine sa fie o singura grupa in Divizia Nationala, sa avem mai multe meciuri”.
In prima etapa, CSM Bucovina trebuia sa primeasca vizita celor de la CS Manastur, doar ca gruparea clujeana a anuntat ca se retrage din campionat. In locul meciului oficial, antrenorul Marius Coltuneac a programat un joc-scoala intre componentii lotului, sambata, de la orele 11.00, pe terenul bazei Unirea.
RC Gura Humorului va debuta in Divizia Nationala de rugby cu un meci pe terenul celor de la Stiinta Petrosani, programat duminica, de la ora 11.00. In celalalt joc din runda inaugurala se vor infrunta CSU AV Arad si CSM Sibiu.
Scrie un comentariu! la "CSM Suceava țintește podiumul în DNS"

References: CSM 
 CSM 
 CSM 
 CSM 
 CSM 
 CSM 
 CSM